
Narva Linna Arenduse ja Ökonoomika Ameti investeeringute üleandmine Narva Linnavalitsuse Linnamajandusameti bilanssi

1. Asjaolud ja menetluse käik

Narva Linnavolikogu 14.06.2018 otsuse nr 36 „Projekti „Narva Raekoja hoone ja platsi rekonstrueerimine“ oma- ja sildfinantseeringu kinnitamine ning projekti teostaja määramine“ alusel teostas Narva Linna Arenduse ja Ökonoomika Amet  aastal 2023 Narva linna Raekoja hoone ja platsi rekonstrueerimistöid koos hoone sisustusega summas  226 379,50 eurot projekti  2014-2020.9.02.18-0019 raames.
Narva Linnavolikogu 26.01.2023 otsuse nr 5 „Projekti „Väikesadamate võrgustiku arendamine nii põhjarannikul kui Peipsil“ teostaja määramine ning oma- ja sildfinantseeringu kinnitamine“ alusel teostas Narva Linna Arenduse ja Ökonoomika Amet aastal 2023 Narva Kulgu sadama ujuvkai ehitustööd summas 63 458,26 eurot projekti RE.2.01.21-0348 raames.
Vastavalt Narva Linnavalitsuse 25.04.2005 määruse nr 373 “Investeeringute kajastamise kord” punktile 9 on Narva Linna Arenduse ja Ökonoomika Amet kohustatud üle andma kantud investeeringud summas 289 837,76 eurot Narva Linnavalitsuse Linnamajandusametile kui vara omanikule.
2. Õiguslikud alused
Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansis vara on.
3. Otsus

Narva Linna Arenduse ja Ökonoomika Ametil anda üle ja Narva Linnavalitsuse Linnamajandusametil võtta vastu oma bilanssi hiljemalt 30.08.2023. a koos arvete, tööde üleandmise-vastuvõtmise aktide, lepingute ja lepingute muudatuste koopiatega investeeringud summas 289 837,76 eurot vastavalt alljärgnevale loetelule:
	Jrk.nr.
	Nimetus 
	Kogusumma

	1
	Raekoja hoone ja platsi rekonstrueerimistööd koos hoone sisustusega
	226 379,50

	2
	Narva Kulgu sadama ujuvkai ehitustööd
	63 458,26

	289 837,76


4. Rakendussätted

4.1. Narva Linna Arenduse ja Ökonoomika Ametil teha korraldus teatavaks  Narva Linnavalitsuse Linnamajandusametile.
4.2. Korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.

